钦定古今图书集成/理学汇编/文学典/第028卷 > 袁山松
## 钦定古今图书集成/理学汇编/文学典/第028卷 > 袁山松

按《晋书袁瓌传》：“瓌子乔，乔子方平，方平子山松，少有
才名，博学有文章，著《后汉书》百篇。衿情秀远，善音乐。
旧歌有《行路难》曲，辞颇疏质，山松好之，乃文其辞句，
婉其节制，每因酣醉纵歌之，听者莫不流涕。初，羊昙
善唱乐，桓伊能挽歌，及山松《行路难》继之，时人谓之
三绝。”时张湛好为斋前种松柏，而山松每出游，好令
左右作挽歌，人谓湛“屋下陈尸，山松道上行殡。”山松
历显位，为吴郡太守。孙恩作乱，山松守沪渎城，城陷
被害。